钦定古今图书集成/明伦汇编/宫闱典/第115卷 > 耶律制心
## 钦定古今图书集成/明伦汇编/宫闱典/第115卷 > 耶律制心

按《辽史耶律隆运传》：“本姓韩，名德让之侄也，小字可
汗奴。父德崇，善医，视人形色，辄决其病，累官至武定
军节度使。制心善训鹰隼，统和中，为归化州刺史，开
泰中，拜上京留守，进汉人行宫都部署，封漆水郡王，
以皇后外弟，恩遇日隆。枢密副使萧合卓用事，制心
奏合卓寡识度，无行检。上默然，每内宴欢洽，辄避之。”
皇后不悦，曰：“汝不乐耶？”制心对曰：“宠贵鲜能长保，以
是为忧耳。”太平中，历中京留守、惕隐南京留守，徙王
燕，迁南院大王。或劝制心奉佛，对曰：“吾不知佛法，惟
心无私，则近之矣。”一日，沐浴更衣而卧，家人闻丝竹
之声，怪而入视，则已逝矣。年五十三。赠政事令，追封
陈王。守上京。时酒禁方严，有捕获私酝者，一饮而尽，
笑而不诘。卒之日，部民若哀父母。